b"\n_START_ARTICLE_\nFranz Josef I de Liechtenstein\n_START_SECTION_\nVida\n_START_PARAGRAPH_\nVa n\xc3\xa9ixer el 19 de novembre de 1726 a Mil\xc3\xa0, fill d'Emanuel del Liechtenstein(1700\xe2\x80\x931771) i de Maria Anna Ant\xc3\xb2nia, Comtessa de Dietrichstein-Weichselst\xc3\xa4dt Baronessa zu Hollenburg und Finkenstein (1706\xe2\x80\x931777). Franz Josef era el major de tretze germans._NEWLINE_Va ser reconegut sobir\xc3\xa0 de Liechtenstein despr\xc3\xa9s de la mort sense descendents del seu oncle Josef Wenzel I el 1772. Despr\xc3\xa9s de la sobtada mort del seu cos\xc3\xad Johann Nepomuk el 1723, es preveia que hauria d'accedir al tron en el futur, per tant el seu oncle Josef Wenzel li va traspassar tots els coneixement i experi\xc3\xa8ncia com a governant. Tamb\xc3\xa9 el va instruir en q\xc3\xbcestions d'estrat\xc3\xa8gia militar prenent-lo a la campanya del nord d'It\xc3\xa0lia.  Junts van estar a la  batalla de Piacenza (1746), formant part de les tropes enviades per l'emperador Carles VI del Sacre Imperi Romanogerm\xc3\xa0nic per a fer costat a Carles Manuel III de Sardenya que s'enfrontava a l'ex\xc3\xa8rcit francoespanyol._NEWLINE_El 1763 Franz Josef va viatjar a Espanya per a portar un retrat de Maria Llu\xc3\xafsa la futura esposa de l'emperador Leopold II del Sacre Imperi Romanogerm\xc3\xa0nic._NEWLINE_El 1767 va esdevenir conseller privat de l'emperador i el 1771 va ser nomenat cavaller de l'Orde del Tos\xc3\xb3 d'Or._NEWLINE_Quan se'n va fer c\xc3\xa0rrec del govern de Liechtenstein va mostrar inter\xc3\xa8s per millorar els assumptes financers, cosa que va aconseguir. A m\xc3\xa9s va continuar adquirint obres d'art que va afegir a la col\xc2\xb7lecci\xc3\xb3 comen\xc3\xa7ada pels seus avantpassats.\n_START_SECTION_\nMort i successi\xc3\xb3\n_START_PARAGRAPH_\nVa morir el 18 d'agost de 1781 a Metz i va ser sepultat a la cripta familiar de l'esgl\xc3\xa9sia de la Nativitat a Vranov U Brna (Mor\xc3\xa0via). El va succeir el seu fill Alois."